मोरन अपने परिवार में 9 भाई-बहनों में सबसे बड़ी हैं। उनके पिता एक किसान थे। हालांकि उन्हें बहुत कम उम्र में ही पढ़ाई छोड़कर विवाह के बंधन में बंधना पड़ा लेकिन इसके बावजूद उन्होंने अपने सपनों को मरने नहीं दिया। वे लगातार सीखते रहने के लिये कृतसंकल्प थीं और इसी क्रम में उन्होंने समाज के उपेक्षित और वंचित वर्ग को पढ़ाने के लिये पूरी तरह से समर्पित एक एनजीओ ‘लिटरेसी इंडिया’ में शामिल होने का फैसला किया।